|  |
| --- |
| Opgaver og kompetencer |
| **Inspiration**Medarbejderens kompetencer:* Skal man være punktlig/udadvendt/ selvkørende/ansvarsbevidst/morgenfrisk?

Opgaverne:* Skal man vaske op, servere, slæbe bagage, stå i kassen, skrubbe toiletter, lave perfekt mælkeskum, være vin-connaisseur, smøre sandwich, kende et menukort fra A-Z?
* Kan opgaverne variere, eller er de ikke nærmere defineret endnu?

Timer & periode: * Er det et fuldtidsjob, eller bliver man mere løst tilknyttet?
* Hvor mange timer skal man arbejde om dagen/ugen?
* Varierer timerne, så man nogle gange har morgenvagter, og andre dage aften - eller nattevagter?
* Hvor længe skal man regne med at være ansat?

Aldersgruppe:* Hyrer I også ungarbejdere/15-17-årige, eller søger I kun myndig arbejdskraft?

***Et eksempel:”Netto i Ærøskøbing* søger en smilende og serviceminded person over 18 år til kassebetjening, opfyldning af varer og let rengøring af butikken 37 timer om ugen i dagtimerne fra 1. juni – 31. august 2022.”** |
| HVEM ER VI? |
| **Inspiration**Fortæl lidt om jeres arbejdsplads:* Er I en restaurant, en købmand, et bryggeri, en café?
* Holder I til i en hyggelig gård midt i byen, i udkanten af byen med udsigt over hele øen, nær hovedvejen, blandt lystsejlerne på havnen, centralt i Søby, i vandkanten?
* Hvordan er tonen på arbejdspladsen?

Kollegerne:* Hvor mange ansatte er I?
* Hvem refererer man til?
* Arbejder man alene?
* Hvad er proceduren for oplæring?

**Et eksempel:****”XXX er en restaurant beliggende i hjertet af Marstal hvor det faste team vokser fra fire til 12 medarbejdere i sommerperioden. Er du en af dem? Tonen er uformel, du arbejder aldrig alene, og du får selvfølgelig en grundig oplæring”.** |
| DET PRAKTISKE  |
| **Inspiration**Løn:* Er jobbet fast lønnet eller timelønnet?
* Hvad er timelønnen?
* Er der tillæg?

Kontakt:* Oplys navn på kontaktpersonen, mail, telefon

Andet:* Ansøgningsfrist; et jobopslag uden virker useriøst
* Link gerne til jeres Facebook- eller Instagramprofil

**Et eksempel:****”Timelønnen er 120 kr. i timen med tillæg for aften- og nattevagter.** **Kontakt Susanne Jensen på mail** **susxxx@gmail.com** **eller på telefon 45 54 45 54 for spørgsmål og ansøg senest den 1. april 2022. Vi glæder os til at høre fra dig!”** |

***På sommer-Ærø kan du nemt kombinere arbejde og ferie***

*Måske har du lyst at komme til Ærø og arbejde i sommermånederne, når øen viser sig fra sin bedste side?*

*Med 6000 fastboende er Ærø en god blanding af hjemmefødninge og tilflyttere – alle med en fælles forståelse for at værne om og give liv til lokalsamfundet. Om sommeren er her både særligt dejligt, men også særligt travlt, og især vores spise- og overnatningssteder har brug for ekstra assistance, når kalenderen siger sommer. Måske er det dig?*

*Ærø er en ø i det sydfynske, som du sejler med færgen til. Her er du altid tæt på vandet, og her er altid en udsigt, der er værd at stoppe op for. Samtidig er det hele inden for rækkevidde. Så gå ud ad døren, smid dit SUP-board i vandet, lyt efter festen, eller sæt dig ned og fald i staver over solnedgangen. Det er også nemt at komme rundt på øen med bussen, der er gratis.*